ΓΡΗΓΟΡΙΟΣ Ε΄

Γρηγόριος Ε’

Ο Γεώργιος Αγγελόπουλος, όπως ήταν το κοσμικό του όνομα, γεννήθηκε το 1745 στη Δημητσάνα Αρκαδίας Το 1767 μετέβη στη Σμύρνη, όπου ζούσε ο θείος του Μελέτιος και σπούδασε για πέντε χρόνια στην περίφημη Ευαγγελική Σχολή. Ακολουθώντας την κλίση του προς τον μοναχικό βίο, αποσύρθηκε στη μονή του Αγίου Διονυσίου στις Στροφάδες νήσους, όπου εκάρη μοναχός με το όνομα Γρηγόριος.

Xειροτονήθηκε Μητροπολίτης Σμύρνης στις 14 Οκτωβρίου του 1785. Την Πρωτομαγιά του 1797 εκλέχθηκε ομοφώνως Οικουμενικός Πατριάρχης Κωνσταντινουπόλεως, διαδεχόμενος τον θανόντα πατριάρχη Γεράσιμο Γ, αλλά τον επόμενο χρόνο αναγκάστηκε να παραιτηθεί, εξαιτίας των πιέσεων από τις Οθωμανικές αρχές και της ρήξης με μερίδα ιεραρχών του Πατριαρχείου. Αφού περιπλανήθηκε αρκετά, κατέληξε στο Άγιο Όρος, όπου μόνασε.

Στις 10 το πρωί της 10ης Απριλίου του 1821,

ο Γρηγόριος συνελήφθη και οδηγήθηκε στις φυλακές του Μποσταντζίμπαση, όπου υποβλήθηκε σε φρικτά βασανιστήρια. Γύρω στις 3 μ.μ. της ίδιας ημέρας, ο Γρηγόριος επέστρεψε φρουρούμενος στο Φανάρι, ενώ κατά τη διαδρομή ομάδες του μουσουλμανικού και εβραϊκού υποκόσμου της Πόλης τον χλεύαζαν και τον προπηλάκιζαν. Στη μεσημβρινή πύλη του Πατριαρχείου είχε στηθεί η αγχόνη.

Στις 13 Απριλίου κάποιοι Εβραίοι αγόρασαν το λείψανο αντί 800 γροσίων και αφού το έσυραν από τους κεντρικούς δρόμους της Κωνσταντινούπολης το έριξαν στη θάλασσα, αφού το έδεσαν με ένα μεγάλο λιθάρι, για να βουλιάξει. Όμως, το σχοινί κόπηκε και το λείψανο επέπλεε για τρεις μέρες στον Κεράτιο κόλπο, ώσπου έγινε αντιληπτό από τον Κεφαλλονίτη καπετάνιο του ρωσικού πλοίου «Άγιος Νικόλαος» Μαρίνο Σκλάβο, ο οποίος το ανέσυρε από τη θάλασσα και το μετέφερε στην Οδησσό, όπου εκτέθηκε σε λαϊκό προσκύνημα και τάφηκε με μεγάλες τιμές στις 16 Ιουνίου του 1821.

Στις 25 Απριλίου του 1871, το λείψανο του Γρηγορίου Ε μεταφέρθηκε στην Αθήνα και εναποτέθηκε στη Μητρόπολη. Στις 8 Απριλίου του 1921, ο Γρηγόριος Ε ανακηρύχθηκε Άγιος και η μνήμη του εορτάζεται κάθε χρόνο στις 10 Απριλίου.

 **ΓΙΑΤΙ ΤΙΜΑΜΕ ΤΟΥΣ ΝΕΟΜΑΡΤΥΡΕΣ**

Οι άγιοι Νεομάρτυρες είναι οι κατ’ εξοχήν αντιστασιακοί της Τουρκοκρατίας. Την αντίσταση τους δεν την έκαναν με πράξεις δολιοφθοράς (σαμποτάζ) κατά του κατακτητή που θα προκαλούσε τα αντίποινα των Τούρκων και θα στοίχιζε την ζωή σε χιλιάδες αθώα θύματα, αλλά με την γενναία δημοσία ομολογία και έλεγχο που ασκούσαν κατά του κατακτητή, με αποτέλεσμα η οργή του κατακτητή να ξεσπά σ’ αυτούς τους ίδιους και όχι στον υπόλοιπο λαό. Θα μπορούσαμε επίσης να πούμε ότι η οργή του κατακτητή για τον ορθόδοξο λαό εύρισκε σαν θύματά της, τους αγίους Νεομάρτυρες και έτσι σώθηκε ο λαός. Αυτό συνέβη με τον Ιερομάρτυρα άγιο Γρηγόριο τον Ε’ που με το μαρτυρικό του θάνατο ξύπνησε την θηριώδη μανία των αγανακτισμένων με αποτέλεσμα να σώσει τους Έλληνες της Πόλεως από τη σχεδιαζόμενη ομαδική γενοκτονία.

 **ΣΥΝΑΙΣΘΗΜΑΤΑ ΚΑΙ ΣΚΕΨΕΙΣ**

Οι νεομάρτυρες μου δημιουργούν το συναίσθημα της χαράς και της περηφάνιας καθώς κατάφεραν να σταματήσουν κάτι χωρίς να χρειαστεί να κάνουν κάποιο σαμποτάζ αλλά διδάσκοντας και ταξιδεύοντας σε όλη την Ελλάδα δηλαδή κάνοντας παθητική αντίσταση κάτι το οποίο έκαναν πολλοί άνθρωποι κατά την διάρκεια παγκόσμιων και εμφύλιων πολέμων .

 **ΚΟΙΝΑ ΣΗΜΕΙΑ ΝΕΟΜΑΡΤΥΡΩΝ**

* Η παθητική αντίσταση
* Η αληθινή πίστη
* Η θέληση για απελευθέρωση
* Οι περισσότεροι δίδαξαν

 **ΠΗΓΕΣ**

<https://www.ekklisiaonline.gr/nea/pii-ine-i-26-neomartyres-pou-apotypononte-sto-metallio-tis-ekklisias/>

<https://www.orthodoxianewsagency.gr/orthodoxes-provoles/giati-o-theos-anedeikse-tous-agious-neomartyres-stous-xronous-tis-tourkokratias/>